Salvat de doua ori - Thomas Graumann, Tricia Goyer
Salvat de doua ori. Din bezna urii naziste la lumina iubirii divine \n \n La cei opt ani ai sai, Thomas Graumann s-a urcat bucuros in trenul ce pleca din Praga, Cehoslovacia, pentru a porni inspre ceea ce credea el ca va fi o vacanta de trei luni. Du-te in Anglia, invata engleza, iar cand nemtii vor fi plecat, te poti intoarce acasa, l-a asigurat mama lui. Singurele bagaje ale lui Thomas au fost doua valize si o bocceluta cu de-ale gurii. La vremea aceea stia doar ca tara lui fusese invadata de germani si ca nazistii preluasera conducerea. Era ultima oara cand isi vedea mama si familia, care, fiind evrei, aveau sa moara in lagarele de concentrare. De asemenea, nu auzise niciodata de Nicholas Winton, eroul care a salvat 669 de copii (Thomas a fost unul dintre cei din urma, al 652-lea), ducandu-i din Cehoslovacia in Marea Britanie, pentru a le salva vietile. Aceasta a fost prima salvare de care Thomas a avut parte, imbarcat in una dintre cursele ce au ajuns sa fie cunoscute in istorie drept Transportul copiilor. Cea de-a doua sa salvare a survenit un an mai tarziu, cand un evanghelist din satul scotian in care a fost trimis i-a impartasit vestea buna despre Isus. Ingenuncheat si rostind o rugaciune, Thomas a avut parte de mantuirea sufletului, iar la scurta vreme a hotarat ca va deveni misionar. Ajuns la maturitate, a mers misionar in Filipine, iar in cele din urma s-a mutat in America. Dar zelul sau misionar i-a dat inca o data ghes dupa caderea comunismului, cand averea bunicii sale a reintrat in posesiunea familiei. Aceste doua evenimente, i-au deschis lui Thomas calea pentru a se intoarce in Republica Cehia. Copilul a carui viata a fost crutata cu multa vreme in urma avea acum libertatea deplina sa calatoreasca de-a lungul si de-a latul tarii sale natale, vorbind in scoli despre felul in care viata sa a fost salvata... nu o data, ci de doua ori.